**ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗΝ ΠΡΟΜΗΘΕΙΑ 10 ΑΣΥΡΜΑΤΩΝ ΜΙΚΡΟΦΩΝΩΝ ΓΙΑ ΤΟ ΣΤΟΥΝΤΙΟ ΠΑΛΑΤΑΚΙ**

**Περιγραφή – Γενικά Τεχνικά Χαρακτηριστικά**

-Σύστημα πομπού-δέκτη ασύρματης, ψηφιακής μετάδοσης

-Αριθμός καναλιών/μικροφώνων: 10

-Σύστημα συμβατό με την νέα διαθεσιμότητα συχνοτήτων, όπως αυτή διαμορφώνεται μετά την κατάληψη της περιοχής άνω των 800MHz από την κινητή τηλεφωνία.

-Απόκριση συχνοτήτων: από 25-70Hz έως 15-25kHz (+/-3dB)

-Δυναμική περιοχή: >115dB

Πομπός

-Τύπος: “Body Pack”, φορητός

-Ισχύ εκπομπής: min. 10mWatt, με δυνατότητα ρύθμισης μέχρι τουλάχιστον τα 50mWatt.

- Ώρες αδιάλειπτης λειτουργίας: Να εξασφαλίζει min. τρεις (3) ανά φόρτιση μπαταρίας/μπαταριών (με ισχύ εκπομπής 10mWatt)

-Οι παρεχόμενες μπαταρίες να είναι επαναφορτιζόμενες και να διατίθεται επιπλέον και ο φορτιστής τους.

-Επιλογή συχνοτήτων: min. ανά 25kHz

-Καλώδιο μικροφώνου: Αποσπώμενο

-Κάψα: αποσπώμενη

-Πολικό διάγραμμα μικροφώνου: Omni ή καρδιοειδές

-Δυναμική περιοχή μικροφώνου: >=110 dB, A-weighted

-Εμβέλεια εκπομπής: min. 30m

-Ένδειξη κατάστασης μπαταρίας, με βαθμονόμηση τεσσάρων (4) επιπέδων κατ’ ελάχιστο.

1. Δέκτης

-Μονάδα 1U (full19in, αναρτώμενη σε rack).

-Κανάλια ανά μονάδα: 2 (διακριτά)

-Έξοδοι: 2 x balanced XLR, AES EBU

-Εύρος συχνοτήτων: min. 150MHz

-Επιλογή συχνοτήτων: min. ανά 25kHz

-Διακριτές κεραίες λήψης

-Δυνατότητα δικτύωσης μεταξύ των μονάδων (Ethernet ή άλλο πρωτόκολλο) και ελέγχου μέσω interface σε υπολογιστή (PC).

1. Κεραίες και υπόλοιπος εξοπλισμός

-To σύστημα καλείται να λειτουργήσει σε χώρο εμβαδού 100m2 και όγκου 500 m3. Στην πρόταση πρέπει να αναγραφεί με λεπτομέρεια ο απαραίτητος εξοπλισμός (κεραίες, καλωδιώσεις, κλπ) που απαιτείται προκειμένου το σύστημα να τεθεί σε πλήρη λειτουργία.

-Στην προσφορά να περιλαμβάνονται 20 κατάλληλα αντιανέμια.

-Τα clips πέτου των μικροφώνων να είναι μαύρου χρώματος

**ΓΕΝΙΚΟΙ ΟΡΟΙ – ΥΠΟΧΡΕΩΣΕΙΣ ΑΝΑΔΟΧΟΥ**

Οι προσφορές των υποψηφίων προμηθευτών οφείλουν να ικανοποιούν τις παρακάτω απαιτήσεις:

* Η προσφορά οφείλει να παρέχει σαφείς και αναλυτικές απαντήσεις σχετικά με το αν τα τεχνικά χαρακτηριστικά του προσφερόμενου εξοπλισμού ικανοποιούν ή όχι τις τεχνικές προδιαγραφές.
* Ο προμηθευτής οφείλει να παραδώσει λίστα τηλεοπτικών σταθμών ή παραγωγών όπου που έχει εγκαταστήσει παρόμοιου τύπου εξοπλισμό.
* Ως χρόνος εγγύησης του εξοπλισμού ορίζεται το διάστημα των είκοσι τεσσάρων (24) μηνών από τη ημερομηνία παραλαβής του εξοπλισμού.
* Κατά τη διάρκεια της εγγύησης, οποιαδήποτε βλάβη πρέπει να διορθώνεται άμεσα από τον προμηθευτή με δικές του δαπάνες. Εξαιρούνται οι βλάβες που οφείλονται σε κακή χρήση.
* Ο χρόνος παράδοσης του εξοπλισμού να μην ξεπερνά τους δύο (2) μήνες από την ημερομηνία υπογραφής της σύμβασης. Σε περίπτωση καθυστέρησης παράδοσης του εξοπλισμού πέραν των δύο (2) μηνών, θα επιβάλλεται στον ανάδοχο ποινική ρήτρα ίση με διακόσια ευρώ (200 €) για κάθε ημέρα καθυστέρησης.
* Η πληρωμή του αναδόχου θα γίνει εφάπαξ : 1) με την υποβολή της βεβαίωσης της αρμόδιας επιτροπής για την παραλαβή του εξοπλισμού και 2) με την προσκόμιση του σχετικού τιμολογίου.
* Ο ανάδοχος θα προσφέρει κατ’ αποκοπή τίμημα. Ο ΦΠΑ θα βαρύνει τη Βουλή των Ελλήνων.
* Με την υπογραφή της σύμβασης ανάθεσης ο ανάδοχος θα προσκομίσει εγγυητική επιστολή καλής εκτέλεσης, ποσοστού 5% επί του ποσού σύμβασης (χωρίς ΦΠΑ), και μετά την παραλαβή του συστήματος, αυτή θα αντικατασταθεί από εγγυητική επιστολή καλής λειτουργίας ποσοστού 2,5% επί του ποσού σύμβασης( χωρίς ΦΠΑ) διάρκειας 27 μηνών.
* Η Βουλή των Ελλήνων διατηρεί το δικαίωμα με απόφασή της, να προχωρήσει σε μερική κατακύρωση της περιγραφόμενης προμήθειας ή και στη ματαίωσή της, σε οποιοδήποτε στάδιο της διαδικασίας, χωρίς να υποχρεούται να αιτιολογήσει την απόφασή της.
* Ο εξοπλισμός θα είναι καινούργιος και θα συνοδευτεί από πιστοποιητικά τεχνικού και ποιοτικού ελέγχου της κατασκευάστριας εταιρίας όπου θα αναγράφεται η ημερομηνία πραγματοποίησης του ελέγχου.
* Η παραλαβή του εξοπλισμού θα πραγματοποιηθεί από ειδική επιτροπή της Βουλής. Οποιαδήποτε ανωμαλία στη λειτουργία ή ασυμφωνία με τους τεχνικούς όρους ή απώλεια υλικών διαπιστωθεί από την επιτροπή πρέπει να αποκαθίσταται άμεσα από τον προμηθευτή με δικές του δαπάνες.
* Εκπαίδευση: Ο προμηθευτής οφείλει να επιδείξει τον τρόπο λειτουργίας του εξοπλισμού .
* Παράδοση εγχειριδίων και συντήρηση σε δύο (2) αντίτυπα. Τα εγχειρίδια θα είναι γραμμένα στα Αγγλικά ή στα Ελληνικά.
* Βεβαίωση του προμηθευτή για δυνατότητα παροχής συντήρησης και ανταλλακτικών για περίοδο τουλάχιστον πέντε (5) ετών από την ημερομηνία παραλαβής του εξοπλισμού.